Digər bir tərəfdən elan yazırlar, halal otel. Halal otel nə deməkdir? Hansı terminologiyaya uyğundur? Yəni qalanları haramdır? Yaxud da haramdırsa, burada hansı hadisələr baş verir? O baxımdan da buna diqqət yetirmək lazımdır. İndi ola bilər, turisti, yaxud da kimisə cəlb etmək istəyir, bu aydın məsələdir. Daha bunun halallığı, haramlığı nə deməkdir? Bir vaxtlar kolbasalara da qoymuşdular, halal kolbasa, haram kolbasa. İndi də otellərin bu cür reklamına keçirlər. O baxımdan hesab edirəm ki, Azərbaycan dünyəvi bir dövlətdir. Dünyəvi dövlət olduğuna görə də Avropada, dünyanın başqa yerlərində otellərə hansı qaydada tələb qoyulursa, bizdə də o qaydada qoyulmalıdır. Bu yaxınlarda biz mənzillərin otellərə çevrilməsi ilə bağlı qərar qəbul elədik. Amma mən hesab edirəm, Ziyafət müəllim, buna ciddi şəkildə nəzarət olunmalıdır. Özü də bu, bilavasitə Sizin komissiyanın səlahiyyətlərinə daxil olan məsələdir. Sağ olun.